می‌ین 2-ده تورکیه شامپیوناتی‌نین 39-جو تورو چرچیوه‌سینده کئچیریلن قارشیلاشمادا "قالاتاسارای" سفرده "گنجلربیرلیگی"نین قوناغی اولوب.
قارشی‌لیق‌لی هوجوم‌لار شرایطینده کئچن گؤروشده میدان صاحیب‌لری قوناق‌لارین قاپی‌سیندان ایکی جاواب‌سیز توپ کئچیریب. ایستانبول تمثیلچی‌سی‌نین گل لارینی حالیل درویش اوغلو و امره آکبابا ووروب.
گونون دیگر موسابیقه لرینده ایسه "کونیاسپور" دوغما میداندا "فاتح کاراگومروک"و 5:1 حسابی ایله اوسته‌له‌ییب. "ریزه سپور" ایسه سفرده "دنیزلی سپور"و مینیموم حسابلا اودوب. "گؤزتپه"ده سفر اویونوندا "آنتالیاسپور"و 3:2 حسابی ایله مغلوب ائدیب.
حاضیردا تورکیه سوپرلیگی‌نین تورنیر جدولینه 81 امتیازلا "بشیکتاش" باشچی‌لیق ائدیر. ایکینجی پیلله‌ده 75 امتیار توپلایان "قالاتاسارای"، اوچونجو پیلله‌ده ایسه 73 امتیازا مالیک اولان "فنرباغچا" قرارلاشیب.
قئید ائدک کی، یئنی مؤوسومده سوپرلیگده 21 تیم یاریشیر.
